एगो बहुत पुरान अतुकांत इयादि आ गईल ..आजुके कुरीति आ विसंगति से भरल सुआरथ के बाजार गरम देखिके ….
“आजु के जुग के अदिमी के रूप -रेखा ”
आजु आदिमी भईल
गरुओ से गईल
ना चलेके सहूर
ना बोलेके ना चालेके
ना रहेके ना सहेके
आ दोसरा के हरमेसा
खराब कहेके
उ एकही उसूल प ज़ियेले ,
आ ईहे कहेले
आपन काम पड़ते
दोसरा के नरेटी आ गोड ना छोडे के
जबतक काज ना ओरिहें ना सलटइहें
तबतक दूनो हाथ जोडेके !
काम ओराते स्वारथ साधाते
ओकर नमओं भुलाईबि
ओने ताकल त दूर ,ओकर बतियो ना चलाईब ,
एही से हमार हाथजोरी बा ,विनती बा ,करजोरी बा
बालजोरियो बा रउआ सभेसे ,
बात मानीं ,अईसन जनि बनीं
निमन बनिके समाज के कल्याण करीं
आदमिये से समाज के कलियान होला
आ पतन के ज़र भी आदिमिये हवें
आ उत्थान भी आदिमिये से होला ,
अब फरक बस अतने से रहेला
केहु आपन ढ़ेर सोंचेला,केहु सभकर भलाई
परकाज हित सोंचेवाला त महाने बा !
उ साँचो में इंसाने बा !
दोसरा के मति करीं ,बाकिर कइलिं मति धोइं
दया करीं ,कृतग्य बनीं !
राऊर “सुगंध ” सगरो फइली !
अब सोनीओ आदिमी बने गइली !
तबे नू आच्छा दिन आई !
आदिमी के गस्ती प गस्ती (gst) आई
सऊंसे लोग के त छोडीं
भगवानो नमो से डेराइं !!!
*******सोनी सुगंधा *********
bho_Deva bho_Deva bho_Deva bho_Deva awa_Deva npi_Deva npi_Deva bho_Deva mag_Deva bho_Deva bho_Deva awa_Deva bho_Deva bho_Deva bho_Deva hin_Deva mag_Deva bho_Deva bho_Deva bho_Deva awa_Deva bho_Deva bho_Deva bho_Deva mag_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva mag_Deva bho_Deva awa_Deva bho_Deva